สวัสดีค่ะ อยากสอบถามว่า ช่วงเวลาที่ตรวจครรภ์อะค่ะถูกแล้วมั้ยคะ คือ เมื่อเดือน พฤษภาคมประจำเดือนมาวันที่15 หมดประมาณ 19 พฤษภา ค่ะ แต่ มิถุนาเมนส์ยังไม่มาเลยค่ะ คาดเคลื่อนจากเดิมมาหลายวันแล้ว วันที่ 20มิถุนาเลยตรวจครรภ์ค่ะ แต่ขึ้น1ขีด มันแปลว่าไม่ท้อง เพื่อความแน่ใจค่ะ แล้วรออีก มาตรวจตอนตื่นเช้าวันที่ 22 ก็ขึ้นว่าไม่ท้อง อันนี้คือตรวจถูกต้องแล้วใช่มั้ยคะ ประมาณ ถึงเวลาเหมาะครบรอบที่จะต้องตรวจแล้วใช่มั้ยคะ หรือจริงๆอาจจะไม่ได้ท้องแต่กังวลเครียดมากเกินจนประจำเดือนไม่มาคะ
สวัสดีค่ะ หากประจำเดือนล่าสุดมา 15-19 พ.ค. แล้วในเดือน มิ.ย. ยังไม่มา แล้วได้ตรวจหาการตั้งครรภ์ในวันที่ 20 และ 22 มิ.ย. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ทั้งนี้ ระยะเวลาตรวจถือว่าเหมาะสมดีแล้ว เพราะโดยปกติ ก็ควรตรวจหลังจากเลยกำหนดวันที่ประจำเดือนควรจะมาไปแล้ว หรืออย่างน้อย 2 สัปดาห์หลังจากที่มีเพศสัมพันธ์ครั้งสุดท้ายไปค่ะดังนั้น การที่ประจำเดือนยังไม่มา ก็จะเกิดจากสาเหตุอื่น เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น